Senter for studier av Holocaust og livssynsminoriteter

Senter for studier av Holocaust og livssyns­minoriteter (også kalt HL-senteret eller Holocaustsenteret) er et norsk forsknings-, formidlings- og dokumentasjonssenter med søkelys på Holocaust og andre folkemord, antisemittisme, rasisme, ekstremisme, konspirasjonsteorier og minoriteters vilkår i moderne samfunn. Senteret er organisert som en stiftelse som er en del av Universitetet i Oslos «randsone». Det ble etablert i 2001. Direktør er Jan Heiret.

 Historie 
Senteret ble etablert av Universitetet i Oslo i 2001. Senteret er lagt til Villa Grande på Bygdøy i Oslo, i det som var Vidkun Quislings krigsresidens. I perioden 2001 til 2006 holdt senteret hus ved Universitetet i Oslo, i det nå revne «Kjøkkenmesterens hus» i Ullevålsveien 105.Holocaust-senteret venter på villa uniforum.uio.no, lest 9. mai 2016 Stiftelsens samlede kapital var ved utgangen av 2010 kr. .

I perioden 2002 til 2012 var Odd-Bjørn Fure forsknings­direktør. Fure har argumentert for at Nasjonal Samling (NS) var blant de verste når det gjaldt å utlevere egne statsborgere. Om den tyske okkupasjonen av Norge hadde vart lenger, ville det ifølge Fure antakelig ha gått hardt utover andre minoriteter. I forbindelse med arbeidet med senterets permanente utstilling har man funnet materiale som viser at NS arbeidet med tanker om «en jødisk løsning på taterproblemet».

I forbindelse med den offisielle åpningen av senteret på Villa Grande onsdag 23. august 2006 beskrev Dagbladet senteret som unikt, siden det ikke bare har utgangspunkt i en av vår tids verste forbrytelser, men også setter holocaust inn i et perspektiv av en global forfølgelsestradisjon i moderne historie. I den samme anledning påpekte Aftenposten at senteret ble åpnet samtidig som de siste tidsvitnene fra kampen mot nazismen var i ferd med å forsvinne og antisemittismen blomstret opp igjen.Harald Stanghelle: «Villa Grandes tidskryss» Aftenposten, 23. august 2006 På lederplass skrev Morgenbladet at «[v]i trenger Villa Grande som et mentalt beredskapssenter som formidler og påvirker, som kartlegger og avslører irrasjonelle forestillinger. Som peker på folkemord i samtiden, som i Darfur, som roper et varsku [...] mot at en stat som Iran – som den andre i historien! – i dag definerer seg som antisemittisk.»Alf van der Hagen: «Det norske Holocaust » Morgenbladet, 25. august 2006

Senterets leder Jan Heiret uttalte i juni 2025 om Israels angrep mot Gaza at «Basert på at ledende forskere er stadig mer samstemt, er det sannsynlig at det foregår et folkemord på Gazastripen, i hvert fall i politisk og sosial forstand.  Det juridiske spørsmålet er ennå ikke avklart».«HL-senteret: Sannsynlig at det foregår folkemord i Gaza» forskning.no (28. juni 2025)

 Benjaminprisen 
Senteret administrerer Benjaminprisen i samarbeid med Utdanningsdirektoratet.

 Referanser 

 Eksterne lenker 

 Folkemord.no Informasjonsside om folkemord fra HL-senteret

Kategori:Museer i Oslo
Kategori:Norske stiftelser
Kategori:Bygdøy
Kategori:Museer etablert i 2006
Kategori:Benjaminprisen
Kategori:Holocaustsenteret
Kategori:Okkupasjonshistoriske museer i Norge